སྲོང་བཙན་གྱི་དུས་ནས་ལྷ་སར་ཡང་རྒྱ་ནག་ནས་དར་བའི་ནང་ཆོས་དང་དགེ་འདུན་པ་དཀོན་མཆོག་གི་རྟེན་བཅས་ཡོད་ལ།ཁྲི་སྲོང་གི་སྐབས་སུ་བསམ་གཏན་ཆོས་ལུགས་ཀྱི་མེས་པོ་རྒྱ་གར་མཁན་པོ་དརྨོཏྟརའི་གཞུང་དང་།དེའི་བརྒྱུད་འཛིན་ཧ་ཤང་མ་ཧྭ་ཡན་སོགས་བསམ་གཏན་མཁན་པོ་དག་གི་གཞུང་དུ་མ་ཞིག་བོད་ཡིག་ཏུ་བསྒྱུར་ཚུལ་དཀར་ཆགས་ལྡན་དཀར་མ་སོགས་སུ་འཁོད་ཡོད་ཀྱང་།རྫོགས་ཆེན་གྱི་རྒྱུད་སྡེ་དག་དང་ཧ་ཤང་གི་བར་ལ་དམིགས་བསལ་འབྲེལ་བ་ཡོད་པ་ཞིག་གསུངས་མེད།ཁྱད་པར་དུ་ཀློང་ཆེན་པས་དེ་ལྟར་གསུངས་ཟེར་བ་འདི་བདེན་པ་གཏན་ནས་མ་རེད།